पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. महाराष्ट्र में नेतृत्व परिवर्तन को लेकर दिल्ली के सियासी हलकों में एक बार फिर चर्चाओंं का दौर शुरू हो गया है। कांग्रेस आलाकमान सीएम पृथ्वीराज चव्हाण को बदले जाने की उठ रही मांग पर गौर करता दिख रहा है। सूत्रों के मुताबिक कांग्रेस का एक खेमा पृथ्वीराज चव्हाण की जगह किसी दूसरे तेजतर्रार व्यक्ति को राज्य की कमान सौंपे जाने के पक्ष में है। जबकि चव्हाण को चाहने वाले आगामी नेतृत्व परिवर्तन को उचित नहीं मान रहे हैं। ऐसी स्थिति में सबकी नजर पार्टी के उपाध्यक्ष राहुल गांधी के ऊपर टिकी है, जिन्हें इस मसले पर फैसला करना है।
नारायणसामी का स्थान ले सकते हैं चव्हाण : सूत्रों की मानें तो यदि प्रधानमंत्री कार्यालय में राज्य मंत्री वी नारायणसामी को सरकार से संगठन में भेजने का फैसला होता है, तो महाराष्ट्र में नेतृत्व परिवर्तन की संभावना काफी बढ़ जाएगी। तब पृथ्वीराज चव्हाण नारायणसामी की जगह ले सकते हैं।
केंद्रीय मंत्रिमंडल में फिट किया जाएगा और चव्हाण की जगह शिंदे या किसी और को महाराष्ट्र की कमान सौंपी जाएगी।
शिंदे का नाम सबसे ऊपर
पार्टी सूत्रों के मुताबिक यदि पार्टी आलाकमान पृथ्वीराज चव्हाण को बदलने का फैसला करता है, तो उनके उत्तराधिकारी के रूप में केन्द्रीय गृह मंत्री सुशील कुमार शिंदे का नाम सबसे ऊपर है। इसके बाद राज्य के उद्योग मंत्री नारायण राणे और राजस्व मंत्री बालासाहेब थोराट को भी विकल्प के तौर पर देखा जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn